Қазақстан Республикасының білім және ғылым министірлігі

Павлодар қаласының әкімшілігі,

Павлодар қаласының білім беру бөлімі,

«Павлодар қаласының № 7 сәбилер бақшасы»

Мемлекеттік қазыналық коммуналдық кәсіпорын

**Заманауи сабақ – 2018 интернет фестивалі**

**Балабақшаның атауы** МҚКК № 7 сәбилер бақшасы

**Аты-жөні** Аубакирова Гүлдана Сабиоллаевна

**Лауазымы**  тәрбиеші

**Жұмыс өтілі** 9 жыл

**Категориясы**  ІІ санатты

**Бөлім,білім беру саласы** «Әлеуметтік» , Білім беру бөлімі: Қоршаған орта

**Тақырыбы** «Жасыл әлем»

**Жас шамасы** 4-5 жас , ересек тобы

**Білім беру саласы:** Әлеуметтік

**Бөлімі:** Қоршаған орта

**Тақырыбы:** Жасыл әлем

**Мақсаты:** Ағаштар туралы мағлұмат беру, өсімдіктерге кутім жасауға  үйрету, олардың пайдасы  және  биік- аласа  ұғымдарын ажырата  білуді  үйрету.

**Көрнекілігі:** Суреттер, теледидар, бейнетаспа  т.б.

**Қолданылатын  әдіс – тәсілдер:** Түсіндіру, көрсету , сұрақ – жауаптар,  дамытушы  ойын.

**Пәнаралық  байланыс:** Жаратылыстану, қоршаған орта, құрастыру, сурет

**Билингвальді компонент:** ағаш-дерево.

Кіріспе бөлімі:

*Балалар* ***«Ертегілер әлемі»*** *әуенімен топқа кіріп, шеңберге тұрады.*

Арайлап таң атты,

Алтын шуақ таратты.

Қайырлы таң, балалар,

Қайырлы таң, апайлар

Негізі бөлім:

* **Слайд қосылады:** Балалар бізге Африка елінен Джек есімді балақай хат жіберіпті. Африка елінің ауа-райы қандай екенін білесіңдер ме?
* Дұрыс. Ол бізге интернет арқылы Африка сахарасының, яғни табиғатының фотоларын де жіберіпті. Көресіңдер ме?



* Балалар Джек Қазақстанның табиғатын да интернет арқылы көріп еді. Оған сондай ұнады. Сондай-ақ Африкада ыстық ол күздің, көктем мен қыстың не екенін білмейді. Сондықтан біз сендермен жылдың әр мезгілін ағаш арқылы сипаттап және ағаштың қандай пайдасы бар екенін көрсетіп, Джекке жіберейік.
* Слайд арқылы бізде қандай ағаштардың өсетінін көреді: Емен, қарағай, үйеңкі, шырша, терек, қайың.
* Ағаштар туралы әңгімелесу(көрнекі құралдар арқылы*).* Ағаш деген не? (Ағаш - ең үлкен өсімдік). Оның бөліктерін атайық. (Тамыры, діңі, бұтақтары мен жапырақтары.) Қалай ойлайсыңдар ағаш жанды ма? (Йә.) Неге? (Ол өседі, тыныс алады, қоректенеді)

**Дидактикалық ойын «Шатасқан»**

Үстел үстінде ағаш бөліктерінің графикалық модельдері жатады (тамыры,діңі, бұтақтары, жапырақтары).

* Балалар біз жыл мезгілдерін ағаштардың көрінісінен де біле аламыз. Джекке біз жыл мезгілдерін ос ағаштарды өз қолдарымызбен түрлендіру арқылы көрсетейік.
* Жаз мезгіліне орай ағаштарды түрлендірейік. Ол үшін қайың, үйеңкі және емен ағаштарын киіндірейік.
* Күз мезгілін сирпаттап беру үшін ағаштың суретін салайық. Ағаштың діңі мен сары және тоқсары түсті жапырақтарды салып, қағазды екіге бүктейміз.

**Сергіту сәті:**  
Ағаштар міне  
Мұныңда үні ш, ш, ш  
Кейде жұмсақ, кейде шу, шу   
Кейде дауыл гу де гу

* Қыс мезгілін сипаттау үшін ағаштың бұтақтарына желім жағып, мақта немесе ас тұзын себеміз.
* Көктем мезгілінде табиғатта қандай өзгерістер болады?

(Ағаштар бүршік жарады, құстар жылы жақтан қайтып келеді, құстарға арнап ұя жасаймыз).

**Слайд:** Ағаштан істелген заттардың пайдасы ұшаң теңіз екен. Мысалы Қайын ағашын коллаж арқылы талдап көрейік.



Т: Иә балалар біздің болжамдарымыз, мақал-мәтелдеріміз осыны дәлелдегендей. Балалар табиғат, ағашқа байланысты мәтелдерді кім біледі?

Дидактикалық ойын: **«Кім көп біледі?»**

Адам көркі шүберек.  
Ағаш көркі жапырақ.

Доссыз адам – жапырақсыз ағашпен тең.

Ағашыаласаболса да  
Алмасытамаша.

Атаңнан мал қалғанша, тал қалсын.

Ағаш ексең аялап, басында болар сая бақ.

Бір ағаш кессең, он ағаш отырғыз.

Қорытынды:

Поездың вагондарына жыл мезгілдерінің суреттері ілінеді.

* Балалар біз бүгін Африкалық досымыз Джек үшін не жасадық?

Жыл мезгілдерін сипаттау үшін қандай жұмыстар жасадық?

Күтілетін  нәтиже:

Нені  біледі:  Ағаштар  туралы  біледі.

Қандай  түсініктерді  игереді:  Өсімдіктер пайдасы, күтім  жасауды түсінді.

Меңгерген  дағдылары  мен  іскерліктері:   Биік-аласа ұғымдарын біледі, ажыратады,  түсінеді, сұрақтарға  жауап  беріп, ойын  ойнай алады.